Държавен вестник, бр. 45, 2022 г., стр. 25

БРОЙ  45	
Д Ъ Р Ж А В Е Н  В Е С Т Н И К 	
СТР.  25  
Чл. 26. За работа в подсистема „Щатове 
и длъжностни разписания“ се предоставят 
следните права:
1. „Създаване и редактиране“ – потребите­
лят може да създава нов щат или длъжностно 
разписание („Собственик на щата“) и може да 
предоставя права над тях на други потребите­
ли; може да редактира щатове и длъжностни 
разписания, след като техният „Собственик“ 
му е предоставил права;
2. „Разглеждане“ – потребителят може да 
преглежда щатове и длъжностни разписания, 
след като техният собственик му е предос­
тавил права;
3. „Копиране“ – потребителят може да 
копира „Щатове и длъжностни разписания“;
4. „Отпечатване“ – потребителят може да 
печата „Щатове и длъжностни разписания“.
Чл. 27. За работа в подсистема „Персо­
нални данни за служителите“ се предоставят 
следните права:
1. „Въвеждане“ – потребителят може да 
въвежда, променя или изтрива данни на 
служителите, достъпни от предоставените му 
права по организационната структура;
2. „Разглеждане“ – потребителят може 
само да преглежда данните на служителите, 
достъпни от предоставените му права по 
организационната структура;
3. „Изготвяне на служебни карти“ – потре­
бителят може да изготвя и отпечатва служебни 
карти на военнослужещите;
4. „Въвеждане на оценка от операция/ми­
сия“ – потребителят може да въвежда данни 
от формуляра за оценка на изпълнението на 
функционалните задължения от военнослуже­
щите при участие в операции и мисии.
Чл. 28. За работа в подсистема „Труд и 
работни заплати“ се предоставят права за 
достъп „Въвеждане“ на потребителя, който 
може да подготвя данни за всички видове 
начисления, удръжки и отсъствия за изчисля­
ване на заплатите на служителите, достъпни 
от предоставените му права по организаци­
онната структура.
Чл. 29. За работа в подсистема „Разрешения 
за достъп до класифицирана информация“ 
се предоставят права за достъп „Въвеждане“ 
на потребителя, който може да актуализира 
данните за издадени, отнети или прекратени 
разрешения за достъп до национална класифи­
цирана информация и сертификати за достъп 
до класифицирана информация на НАТО и ЕС 
на служителите, достъпни от предоставените 
му права по организационната структура.
Чл. 30. За работа в подсистема „СТАНАГ“ 
се предоставят следните права:
1. „Създаване и редактиране“ – потребите­
лят може да създава изпитни сесии, протоколи 
и определено учебно заведение;
2. „Въвеждане“ – потребителят може да 
въвежда в протоколи явяващите се на изпит 
за владеене на чужд език, отразява резулта­
тите от проведените изпити;
3. „Отпечатване“ – потребителят може да 
отпечатва сертификати за владеене на чужд 
език;
4. „Разглеждане“ – потребителят може 
само да преглежда данните съгласно предос­
тавените му права.
Чл. 31. За работа в модул „Квалификация“ 
се предоставят следните права:
1. „Управление на квалификацията“ – по­
требителят може да създава регистър на 
курсовете за съответната година; обобщава 
заявките за квалификация и подготвя го­
дишния план за придобиване и повишаване 
на квалификацията, създава заповедите за 
провеждане на курсове;
2. „Военно формирование“ – потребителят 
може да изготвя заявки за курсове за служи­
телите, достъпни от предоставените му права 
по организационната структура;
3. „Обучаваща организация“ – потреби­
телят може да планира курсовете по дати и 
брой обучаеми; отразява крайни резултати 
от проведените курсове.
Чл. 32. За работа в модул „Атестиране“ се 
предоставя право „Въвеждане“ на потребителя, 
който може да въвежда данни от електронните 
атестационни формуляри на военнослужещите, 
както и да генерира справки, свързани с дей­
ностите по атестиране на военнослужещите.
Чл. 33. За работа в модул „Отчет на ре­
сурсите от резерва“ се предоставят следните 
права:
1. „Управление на резерва“ – потребите­
лят може да генерира справки за ресурси­
те от резерва, да въвежда заявки от други 
министерства, да определя военно окръжие 
за изпълнение на заявките и да редактира 
класификатори;
2. „Военно формирование“ – потребителят 
може да въвежда заявки по команди и да 
прави справки за изпълнението им;
3. „Военно окръжие“ – потребителят може 
да води отчет на резерва, да дава мобилиза­
ционно назначение.
Чл. 34. За работа в модул „Кандидати“ се 
предоставят следните права:
1. „Управление на кандидатите“ – потреби­
телят може да въвежда заповеди за провеждане 
на конкурси и техните параметри;
2. „Военно окръжие“ – потребителят може 
да въвежда кандидати и да отразява желанията 
им за съответния конкурс;
3. „Военно формирование“ – потребителят 
може да отразява резултатите от изпити и 
класирания.
Чл. 35. За работа в модул „Безопасност и 
здраве при работа“ се предоставят следните 
права:
1. „Управление“ – потребителят може да 
поддържа класификатори, да анализира тру­